**Մոհամեդ Իրֆաան Ալի** (անգլ.՝ Mohamed Irfaan Ali, ապրիլի 25, 1980(1980-04-25), Leonora, Գայանա), Գայանայի քաղաքական գործիչ։ Ազգային ժողովի անդամ և բնակարանաշինության նախկին նախարար։ Ժողովրդական առաջադիմական կուսակցությունից երկրի նախագահ է դարձել 2020 թվականի մարտի 2-ի համընդհանուր ընտրությունների արդյունքներով։

Կենսագրություն
--------------

Ծնվել է մուսուլմանական ինդոգայանական ընտանիքում Լեոնորում, Գայանայի արևմտյան ափին գտնվող գյուղում, Էսեկիբո Այլենդս-Ուեստ-Դեմերար շրջանում:Նրա ծնողները աշխատել են որպես դասախոսներ, ունի եղբայր։ Իր երիտասարդ տարիների մեծ մասն անցկացրել է Լեգուան կղզում, որտեղ սովորել է տարրական դպրոցում։ Միջնակարգ կրթություն է ստացել Ջորջթաունի Սենթ Ստանիսլաուսի քոլեջում։ Արևմտյան Հնդկաստանի համալսարանի քաղաքային և տարածաշրջանային պլանավորման դոկտորի աստիճան ունի։

2006 թվականին դարձել է Գայանայի Ազգային ասամբլեայի անդամ։ Հետագայում նշանակվել է բնակարանային և ջրային տնտեսության և զբոսաշրջության և առևտրի նախարարի պաշտոնում։ 2019 թվականի հունվարի 19-ին Իրֆաան Ալին ընտրվել է Ժողովրդական առաջադիմական կուսակցության նախագահի թեկնածու, համընդհանուր և տարածաշրջանային ընտրությունները կայացել են 2020 թվականի մարտի 2-ին։

Իրֆաան Ալիին 19 կետից բաղկացած մեղադրանքներ են ներկայացվել Գայանայի կազմակերպված հանցավորության դեմ պայքարի հատուկ ստորաբաժանման (SOCU) կողմից դավադրության և խարդախության մեջ։ Ալիի փաստաբանները հայտարարել են այդ մեղադրանքների անօրինականության մասին և պնդել, որ դրանք քաղաքական բնույթ են կրել և «շինծու են եղել»։ Իրֆաան Ալիին նախագահի թեկնածու ընտրվելուց անմիջապես հետո ընդդիմախոսները նրան մեղադրել են խարդախության մեջ. իբր, մոտ երկու տասնամյակ առաջ Ալին սխալ է տրամադրել իր որակավորումներից մեկը։ Նախագահական քարոզարշավում նա ծրագիր է տրամադրել, հիմնականում տնտեսական հարթակում, հիմնվելով տնտեսական զարգացման տեմպերի նվազման և վարչակազմի գործազրկության աճի վրա։ Իրֆաան Ալին խոստացել է ստեղծել 50,000 նոր աշխատատեղեր հինգ տարվա ընթացքում։

Ծանոթագրություններ
------------------

1. ↑  Hon. Mohamed I. Alli, MP Parliament of Guyana
2. ↑
3. ↑  Irfaan Ali awarded Doctorate of Philosophy in Urban and Regional Planning
4. ↑  Irfaan Ali sworn in as new Minister of Housing and Water
5. ↑  Minister Ali markets Guyana’s tourism in Spain
6. ↑  Irfaan Ali is PPP/C presidential candidate Stabroek News
7. ↑  «Irfaan Ali proposes plan to improve Guyanese lives | INews Guyana». *iNews Guyana*. 2019 թ․ հունիսի 24. Վերցված է 2019 թ․ հունիսի 26-ին.
8. ↑  News, Stabroek (2018 թ․ նոյեմբերի 29). «Irfaan Ali on 19 fraud charges over Pradoville Two». *Stabroek News* (անգլերեն). Վերցված է 2019 թ․ հուլիսի 30-ին. `{{cite web}}`: `|last=` has generic name (օգնություն)
9. ↑  «Irfaan Ali on 19 fraud charges over Pradoville Two». *Stabroek News* (անգլերեն). 2018 թ․ նոյեմբերի 29. Վերցված է 2020 թ․ հունիսի 15-ին.
10. ↑  «Irfaan Ali accused of academic fraud». *Kaieteur News* (անգլերեն). 2019 թ․ հունվարի 13. Վերցված է 2019 թ․ հուլիսի 30-ին.
11. ↑  «PPPC Manifesto 2020 elections» (PDF).`{{cite web}}`: CS1 սպաս․ url-status (link)
12. ↑  «PPPC Manifesto Elections 2020» (PDF).`{{cite web}}`: CS1 սպաս․ url-status (link)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Իրֆաան Ալի» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |

 |